เป็นฝีในช่องคลอด ทานยาฆ่าเชื้อ ลดบวมไปแล้วรู้สึกว่าเม็ดมันใหญ่ขึ้นแล้วปวดมากๆเลยค่ะเกิดจากอะไรคะ
สวัสดีค่ะ ฝีในช่องคลอดเป็นการอักเสบและติดเชื้อตรงบริเวณเยื่อบุช่องคลอด หรือตรงต่อมที่สร้างน้ำหล่อลื่นที่ช่องคลอดซึ่งถ้าเป็นฝีหนองขึ้นมาแล้วนั้น การรักษาควรได้ยาฆ่าเชื้อที่ตรงกับโรคภายใต้การดูแลของแพทย์ ให้กินยาให้ครบตามแพทย์สั่งหลังกินยามาต่อเนื่อง 72 ชั่วโมง ถ้ายังคงมีอาการปวด บวม มากไม่ทุเลาลงเลยนั้น ควรกลับไปพบแพทย์เพื่อตรวจประเมินซ้ำอีกครั้งว่าการติดเชื้อยังคงมีอยู่หรือลุกลามมากขึ้นหรือไม่ ถ้าแพทย์พิจารณาว่ายาฆ่าเชื้ออย่างเดียวอาจไม่พอในการรักษา อาจจะมีการกรีดระบายหนองและทำแผลต่อเนื่องจนกว่าการติดเชื้อจะหายสนิท